વર્ષના વચલે દિવસે માંડ ટોકીઝમાં ફેમિલી સાથે ફિલ્મ જોવા બેઠાં હોય તો પણ આવા લુખેશ, આપણી બાજુની સીટમાં જ હોય. ત્યારે તો આપણને એવું જ થાય કે, “ઘરની દાઝી વનમાં ગઈ, તો વનમાં પણ લાગી લ્હાય..” ત્યાં પણ આપણને પડતાં નહીં મૂકે! તરત ભોંયફટાકો ફોડે, “પિક્ચર જોવા આવ્યાં છો?” શું કહેવું એને? આમ કહીએ તો ચાલે કે નહીં, “ના. આ બધાને લઈને અમે અહીં સત્યનારાયણ ભગવાનની કથા સાંભળવા આવ્યા!” તારી ભલી થાય તારી ચમનિયા!